作者：王义山
词牌/韵律：瑞龙吟

paragraphs: 晨光曙。
遥见□灼文奎，照天心处。
峨眉棱上西飞，北魁南极，腾辉灿丽。
神皋地。
争看碧幢旗戟，蔼然佳气。
深深有美堂中，绣帏□幕，笙歌不住。
知是元戎初度，玉觥频举，云堤烟市。
时听笑声，都人相贺相语。
人人说是，活佛生今世。
襟怀内、严霜莹月，春风秋水。
文肃貂蝉贵。
南丰学问，文昭节义。
若问庄椿岁。
堪谁比，清源曾公寿齿。
郎君宥府，衮衣荣侍。